Legal Document

Category: 1931

Text:
4. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 38711/2244 της 9/18 Φεβρ. 1965 (ΦΕΚ Β΄ 130) Περί ενάρξεως λειτουργίας της Κεντρικής Λαχαναγοράς Αθηνών. Έχοντες υπ’ όψιν: 1.Την διάταξιν του άρθρ.6 παρ.3 του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως Κεντρικών και Τοπικών Αγορών αυτών». 2.Τας διατάξεις των άρθρ.7 παρ.1 και 10 παρ.1 του υπ’ αριθ. 143/1963 Β.Δ/τος «περί οργανώσεως της λειτουργίας της Κεντρικής Λαχαναγοράς Αθηνών». 3.Την υπ’ αριθ. 270/5.2.65 εισήγησιν του Οργανισμού Κεντρικής Λαχαναγοράς Αθηνών. 4.Την ανάγκην της λειτουργίας της παρά τον Άγιον Ιωάννην Ρέντην Αττικής ανεγερθείσης Κεντρικής Λαχαναγοράς Αθηνών, αποφασίζομεν: 1.Ορίζομεν ημερομηνίαν ενάρξεως της παρά τον Άγιον Ιωάννην Ρέντην Αττικής, Κεντρικής Λαχαναγοράς Αθηνών την 15ην Μαρτίου ε.ε. (Αντί της σελ. 88,67) Σελ. 88,67(α) 260-079 Κεντρική Αγορά Αθηνών 5.Β.ζ.2-4 2.Από της ως άνω ημερομηνίας ενάρξεως της λειτουργίας της Κεντρικής Λαχαναγοράς Αθηνών, η άσκησις της χονδρικής εμπορίας οπωροκηπευτικών προϊόντων επιτρέπεται μόνον εντός του εν άρθρ.7 παρ.1 καθοριζομένου χώρου της Κεντρικής Λαχαναγοράς Αθηνών. 3.Οι παραβάται της παρ.2 της παρούσης τιμωρούνται, βάσει της διατάξεως του άρθρ.6 παρ.6 του Νόμ. 3475/55, κατά το άρθρ.31 του Αγορανομικού Κώδικος. Η παρούσα δημοσιευθήτω δια της Εφημερίδος της Κυβερνήσεως. Σελ. 88,68(α) 260-080 5.Β.ζ.4 Κεντρική Αγορά Αθηνών